
Reputatul istoric Constantin Corneanu susține că Mareșalul Ion Antonescu obținuse 
condiții mai bune pentru armistițiu din partea sovieticilor, înainte de a fi deposedat de 


putere printr-o „lovitură de stat” pe 23 august 1944. 


Mai exact, istoricul argumentează că în noaptea de 22 spre 23 august 1944, de la Stockholm 
a venit o telegramă din partea URSS, care conţinea acceptul sovietic pentru condiţiile puse 
de Mareșal. 


Fata de condiţiile acceptate de Iuliu Maniu si Regele Mihai, mareșalul Antonescu obținuse 
şi o zona „neutră, în care să nu intre niciun picior de soldat străin, care să asigure 


independenţa decizională a statului roman. Mai mult, susține Corneanu, sovieticii 


acceptasera ca Romania sa nu intoarca armele impotriva Germaniei, ca o conditie formala 


pentru armistitiu. 


Din pacate, omul de incredere al lui Iuliu Maniu (foto) din Ministerul de Externe, Grigore 


Niculescu - Buzești, a sustras telegrama si nu a mai ajuns la Mareșal. 


„În opinia mea, telegrama de la Moscova (via Stockholm) care conţinea acceptul sovietic 
privind modificarea articolului unu din clauzele de armistițiu, respectiv neintoarcerea 
armelor contra germanilor ca fiind o conditiune formală, şi nu numai, a sosit, după părerea 
mea, în noaptea de 22 spre 23 august 1944 şi a fost sustrasă de către Grigore Niculescu- 
Buzeşti, directorul Cabinetului Ministrului şi Cifrului din Ministerul Afacerilor Externe, 


membru al Partidului Naţional Ţărănesc şi omul de încredere al lui Iuliu Maniu. 


O dovadă a faptului că telegrama a sosit ne este oferită de conţinutul stenogramei şedinţei 
Consiliului de Miniştri, din 15-16 septembrie 1944, în care se inserează poziţia lui Iuliu 
Maniu privitoare la armistițiul românesc: „(...) În ce ne priveşte, avem distinse mărturii şi 
documente din care reiese felul cum am pregătit noi armistițiul. Acest lucru este 
important, alături de discutiunile pe care le duceam noi pe sub mână, în mod foarte 
timid. A avut nişte tentacule şi dl. Mihai Antonescu, răspândite în mai multe părţi ale 


Europei. 


Prin aceste tentacule, dânsul a prins câte ceva şi a avut unele sugestii. Între altele a avut 
sugestia şi i s-a pus in vedere că dacă se va face armistițiu se va asigura o zonă neutră, 
liberă, în care să nu poată intra aliaţii. Am văzut eu, dl. Buzesti are textul, şi vă puteţi 
închipui în ce situaţie ajungem noi, guvernul acesta, regimul acesta şi, în special, noi care 
am lucrat efectiv la pregătirea acestui armistițiu, cand ni se va pune în fata maine- 
poimâine, faptul că lui Antonescu i s-a promis de către dl. Molotov o zonă neutră pe care 
noi nu o avem. Pentru care motiv nu interesează, vă puteţi închipui în ce situaţie 
rămânem noi. Deci, trebuie să constatăm, numaidecât, că noi între condiţiile pe care le 
avem prin armistițiu era şi punctul precis stabilit, că tot ce s-a discutat va fi respectat în 
armistițiul pe care noi îl vom încheia (Domnul ministru Buzesti citeşte textul telegramei 


conţinând acest punct de vedere, privitor la recunoaşterea zonei libere)”. ”, scri 


Corneanu. 
O dovadă suplimentară privind existenţa telegramei este şi următoarea, afirmă istoricul: 


„Putem adăuga la acest fragment de stenogramă şi dialogul desfăşurat la procesul din mai 
1946, dintre Iuliu Maniu şi Mihai Antonescu, consemnat in depozitia lui Iuliu Maniu, din 


ziua de 11 mai 1946, sâmbătă, ora 08.20: 


„D-le Preşedinte, dacă d-l Maniu îşi aminteşte că a comunicat vreodată d-lui Mareşal 
Antonescu, mie sau oricărui membru al Guvernului despre ceea ce domnia sa afirmă azi, 
anume că Uniunea Sovietică ar fi consimţit modificarea articolului unu din clauzele de 
armistițiu, şi anume neîntoarcerea armelor, drept conditiune formală, în propriii termeni, 
a clauzelor de armistițiu?” întreba cu durere şi profundă indignare, la proces, Mihai 
Antonescu. „Nu, nu mai puteam să fac lucrul acesta, fiindcă modificarea s-a întâmplat în 


ultima fază a tratativelor”, mărturisea luliu Maniu”. 


»Opozitia a manifestat o grabă suspectă în a-l determina pe Regele Mihai I la actul 
demiterii şi arestării Mareşalului Ion Antonescu, iar acţiunea lor din ziua de 23 august 1944 
a fost o lovitură de stat, care a căpătat aspectul unui act legal datorită prevederilor 
Decretului-lege nr. 3.072 din 6 septembrie 1940 privind numirea președintelui Consiliului 
de Miniştri al României si prerogativele regale. Conjuratia politicienilor de la Bucuresti, 
defetismul unor înalţi comandanţi militari de pe front, trădarea, incapacitatea de comandă 
şi iniţiativă în luptă a unor conducători militari, frica de răspundere, erorile de ordin 
strategic ale aliatului german şi nu în ultimul rând inamicul aveau să contribuie la 
pierderea Bătăliei Moldovei (19-23 august 1944) şi, implicit, a „Bătăliei pentru Armistitiu”. În 
urma actului de la 23 August 1944, România a oferit un avantaj inimaginabil, în marele joc 
al geopoliticii mondiale, pentru liderii de la Moscova, şi va deveni ţara care a favorizat, în 
mod substanţial, înaintarea Armatei Roşii spre Sud-Estul şi Centrul Europei, creându-se, 
astfel, condiţiile pentru instaurarea „regimurilor de democraţie populară”. Decizia luată la 
23 August 1944 reprezintă cea mai mare eroare politico-militară, din istoria României, cu 
consecinţele de-acum binecunoscute”, a concluzionat Corneanu, într-un articol publicat în 


Evenimentul Istoric, citat de aesgs.ro. 


